"Setswana Puo ya Gae (HL)/P3 5 DBE/Ngwanaitseele 2021 NSC – Kaedi ya go tshwaya KAROLO YA A: TLHAMO POTSO 1 Mokgwa wa go tshwaya tiro ya boitlhamedi: Tlhamo ga e a tshwanela go tlhoka sesupo sa gore e buisitswe e bile e abetswe maduo jaaka go tshwanetse. Maduo a a abetsweng tlhamo a tshwanetse gore a nne le sesupo sa gore a fitlheletswe jang. Tlhamo ga e tshwane le tshobokanyo ka tekanyetso e e gagametseng ya mafoko, yona ke tiro ya boitlhamedi. Fa tlhamo e elela ka boitlhamedi le go ngoka mmuisi, ga go a siama go tota mogopolo mo boleeleng jwa yona fela mme go itlhokomolosiwa diteng. Molawana o o tlhamaletseng ke go re:  Go se nne le dikotlhao tsa tlaleletso tse di newang gonne ruboriki e na le dikotlhao ka bo yona. 1.1 Tlhamo ya kanelo Mofuta o wa tlhamo, o anela ka ga sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Motsotso o o neng wa fetola botshelo jwa me. Dintlha tse di latelang di tshwanetse go elwa tlhoko fa go tshwaiwa tlhamo ya kanelo:  Ditiragalo di tshwanetse go latelana sentle, mme mmuisi a dumele gore di diragetse.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, monkgo le tiriso ya ditemosi tse dingwe.  Bokhutlo e nne jo bo kgodisang. Se se lebeletsweng mo batlhatlhojweng:  A kwale ka ga setlhogo se a itlhophetseng sona.  A tlhalose setlhogo.  A supe boitshimololedi.  A tlhagise letlha, letsatsi, kgwedi, ngwaga le nako.  A tlhalose ka moo botshelo jwa gagwe bo neng bo le ka teng pele bo fetoga.  A tlhagise motsotso oo gore ke ofe.  A tlhagise ditiragalo tsotlhe tsa motsotso oo jaaka di diragetse, le ditlamorago tsa tsona.  A tlhagise maitemogelo le maikutlo a gagwe mo motsotsong oo.  A sobokanye dintlha le go supa kemo ya gagwe kwa bokhutlong. [50] Kwalololo e ileditswe Phetla"